**Hukkakauran tunnistaminen - tekstivastineet**

Hukkakauralain mukaan, hukkakaura pitää torjua.

Tärkeintä torjunnassa on havaita leviäminen ja estää uusien siementen variseminen.

Tämä video kertoo hukkakauran löytämisestä ja tunnistamisesta.

Hukkakauran löytämiseksi on hyvä aloittaa tarkastus ja kitkentäkierrokset kasvukaudesta riippuen heinäkuun alusta tai puolivälistä alkaen.

Tärkeää on kitkeä kasvit ennen kuin siemenet ehtivät varista.

Koko kasvi juurineen on nyhdettävä muovisäkkiin, vietävä pois ja poltettava.

Hukkakauran tuntomerkit.

Hukkakauran röyhyn voi havaita helpoimmin heinäkuun alusta tai puolivälistä alkaen, kun laaja ja harva, velttohaarainen röyhy alkaa erottua muun kasvuston yläpuolella.

Röyhyn yleisväri on vaalean vihreä.

Hukkakauran röyhy heiluu heikkokortisena herkästi tuulessa.

Joka tähkylästä esiintyöntyvät voimakkaat vihneet, antavat röyhylle piikkisen ulkonäön.

Koska röyhyn haarat ovat pitkät, röyhy alkaa nopeasti tuleentumisen edistyessä roikkua.

Röyhyn ulkonäkö on tärkein tuntomerkki hukkakauraa etsittäessä.

Siemenen tuntomerkit

Viljelty kaura – Hukkakaura – Hukkakaura – Hukkakaura

Hukkakauran tuleentunut jyvä on useimmiten ruskea tai harmaa .

Jokaisessa siemenessä on voimakas, tuleentuneena polvekas vihne. Jos viljellyllä kauralla on vihne niin se on vain kaksi tai kolmijyväisen tähkylän ulkojyvissä.

Hukkakauran jyvä on yleensä karvainen.

Karvaisuuden määrässä on vaihtelua eri puolilla jyvää.

Jyvässä on maljamainen kanta.

Jyvä on väriltään tumma.

Hukkakauran alimpien lehtien lapojen reunassa ja lavan tyviosassa on lähes aina pitkiä, tankeita karvoja, jotka näkyvät hyvin myös kuivuneissa, käpristyneissä lehdissä.

Monilla tavallisen kauran uusilla lajikkeilla on myös alalehtien reunakarvoja.

Toisinaan kauralla kehittyy niinsanottuja fatuoidimuuntumia, jotka muistuttavat monilta ominaisuuksiltaan hukkakauraa.

Fatuoidilla on kaikissa tähkylän jyvissä vihneet, mutta siemenen koko ja väri ovat viljellyn lajikkeen kaltaiset ja röyhy on tiivis.

Mikäli kitkentä ei riitä, tai käy liian työlääksi, on syytä turvautua kemialliseen torjuntaan.

Epäselvissä tapauksissa, voit lähettää kokonaisia kasviyksilöitä tunnistettavaksi Eviran siementarkastusyksikköön

Elintarviketurvallisuusvirasto Evira

Siementarkastusyksikkö

PL 111 Tampereentie 51

32201 Loimaa